Diari Oficial de la Generalitat Valenciana


Sumari del DOGV 886, del 18-08-1988 (1988/811859)

ORDRE de 2 d'agost de 1988, de la Conselleria de Cultura, Educació i Ciència, per la qual es desplega l'article 10 del Decret 127/1986, de 20 d'octubre.
--------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/08/02/(1)/dof/vci/html**

### Dades del document

Número de DOGV
:   886

Data del DOGV
:   18-08-1988

Secció del DOGV
:   DISPOSICIONS GENERALS

Número del document
:   1988/811859


Data del document
:   02-08-1988

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 2 d'agost de 1988, de la Conselleria de Cultura, Educació i Ciència, per la qual es desplega l'article 10 del Decret 127/1986, de 20 d'octubre.  
El Decret 127/1986, de 20 d'octubre, regula les Associacions d'Alumnes no universitaris de la Comunitat Valenciana. Aquest Decret disposa que els Serveis Territorials de la Conselleria de Cultura, Educació i Ciència seran els encarregats d'incloure aquestes Associacions en un Cens creat amb aquesta finalitat. Així mateix, estableix que les Associacions poden organitzar-se en Federacions i Confederacions de nivell local o superior Aquesta Ordre concretarà les unitats administratives responsables del Cens, l'organització d'aquesta i el procediment a seguir en la inscripció de les Associacions. Aquest serà un pas més per garantir el lliure dret d'associació dels alumnes valencians d'Ensenyaments Mitjans, segons els principis de participació establerts per la Llei Orgànica 8/1985, de 3 de juliol, reguladora del Dret a l'Educació. En atenció d'aquestes consideracions,  
ORDENE:  
Article 1  
Aquesta Ordre és d'aplicació a les Associacions d'Alumnes a que es refereix l'article 1r del Decret 127/1986.  
Així mateix, és aplicable a les Federacions o Confederacions que integren Associacions d'aquest caire.  
Article 2  
El Cens d'associacions d'Alumnes serà gestionat pels Serveis Territorials de la Conselleria de Cultura, Educació i Ciència.  
La Direcció General de Joventut gestionarà directament el Cens de Federacions i Confederacions d'associacions d'Alumnes.  
Article 3  
1. Els Censos tindran caràcter públic i quedaran organitzats en un únic apartat.  
2. El règim documental dels Censos és el següent:  
a) Llibre de Cens   
b) Lligalls de documents  
c) Fitxer d'associacions d'Alumnes o Federacions.  
Article 4  
En el Llibre de Cens hauran de constar els aspectes següents:  
a) Número d'ordre   
b) Denominació de l'Associació   
c) Centre Escolar on ha estat creada   
d) Domicili del Centre Escolar   
e) Federació a què pertanyen   
f) Data d'inscripció  
Article 5  
Annexat al Cens i com a part d'aquest hi haurà un expedient de cada una de les Entitats inscrites on s'arxivaran els documents següents:  
a) Còpia de l'Acta Fundacional  
b) Còpia dels Estatuts i les seues modificacions si n'hi havia  
c) Documents que reflectesquen, si s'escau, la incorporació a una Federació o Confederació  
d) Relació d'associacions que comprén, quan es tracte de Federacions o Confederacions  
e) Fitxa de l'Entitat  
Article 6  
Els Censos es duran per un sistema de fulls normalitzats, utilitzats horitzontalment, enumerats correlativament els assentaments, i seguiran un ordre cronològic.  
Els assentaments seran de tres classes:  
a) D'ingrés, on es farà constar: la denominació, la seu i l'àmbit de les Entitats que s'inscriguen.  
b) Complementaris: de modificació estatutària, d'integració en una Federació o Confederació; respecte de les Federacions o Confederacions els d'incorporació de noves Associacions; de renovacions en els òrgans rectors, amb expressió de noms i càrrecs.  
c) De baixa: de dissolució de les Associacions, Federacions i Confederacions.  
Els assentaments es practicaran uns a continuació dels altres, sense interrupció de full, s'utilitzarà l'espai que calga i s'enumeraran correlativament.  
Article 7  
1. Les Associacions d'Alumnes, una vegada constituïdes, depositaran l'Acta i els Estatuts a la Secretaria del Centre.  
2. La inclussió en el Cens d'associacions d'Alumnes, s'efectuarà, si escau, prèvia tramesa per la Secretaria del Centre Escolar respectiu als Serveis Territorials de Cultura, Educació, de l'Acta de Constitució i dels Estatuts, per duplicat exemplar.  
3. Trimestralment, els Serveis Territorials enviaran a la Direcció General de Joventut, la relació de les Associacions incloses en el Cens respectiu, acompanyada de certificació relativa a les característiques singulars d'aquestes.  
Article 8  
Les Federacions i Confederacions d'associacions d'Alumnes trametran directament a la Direcció General de Joventut la documentació especificada a l'article anterior i adjuntaran a més a més una relació de les Associacions que comprenen. L'Acta Fundacional, en aquest cas, haurà de ser subscrita, almenys, per un representant de cada una de les Associacions que integren la Federació o Confederació.  
La Direcció General de Joventut inscriurà les Entitats citades en el Cens de Federacions i Confederacions d'Alumnes.  
Article 9  
1. Si la documentació presentada s'ajusta a la normativa vigent, es notificarà a l'Associació, Federació o Confederació que la sol·licitava, la inclusió en el Cens corresponent, i s'especificaran les dades de la inscripció.  
2. Si l'Administració formulava alguna objecció formal o de fons a la documentació presentada per l'Associació, Federació o Confederació, quedarà en suspens al termini de 2 mesos a què fa referència l'article 10 apartat 3r del Decret 127/87.  
3. Les objeccions formals es comunicaran a l'interessat amb l'advertència que si en el termini de 10 dies no eren esmenades, s'arxivarà l'expedient sense més tràmit.  
4. Les objeccions derivades d'inadequació a la normativa vigent donaran lloc, en el supòsit de no ser esmenades en el termini de 3 mesos, a la denegació motivada d'inclusió en el Cens corresponent, i s'indicaran els recursos que contra aquesta siguen procedents.  
Article 10  
1. Una vegada inscrita l'Entitat en el Cens corresponent, se li notificarà el número d'Ordre, que haurà de fer constar en els successius documents que s'envien a l'Administració Pública.  
2. Les Entitats inscrites podran sol·licitar del Cens corresponent que els siguen expedides per escrit certificacions de les dades relatives a aquestes.  
DISPOSICIONS FINALS  
Primera  
La Direcció General de Joventut queda facultada per dictar les instruccions que calga per al compliment de les disposicions d'aquesta Ordre.  
Segona  
Aquesta Ordre entrarà en vigor l'endemà de ser publicada al Diari Oficial de la Generalitat Valenciana.  
València, 2 d'agost de 1998  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI